Y.B. TUAN IR. IZHAM BIN HASHIM: Terima kasih Yang Berhormat Tuan Timbalan Speaker dan juga kepada Yang Berhormat-Yang Berhormat yang telah membawa Usul ini dan juga yang telah berbahas mengenai aspek yang saya anggap sangat penting kalau sekarang, kalau dulu satu ketika dianggap bahawa apa ni minyak itu sebagai black gold atau emas hitam hari ini air telah diiktiraf dan dianggap sebagai liquid gold ataupun emas cair. Emas cecair. Menunjukkan betapa pentingnya sumber air ni kepada setiap negara bukan sahaja kepada negara kita seluruh-seluruh negara di dunia ini.
Jadi saya menerima dan mengucap tahniah kepada Jawatankuasa Pilihan Khas Sumber Air Negeri Selangor yang di Pengerusikan oleh Yang Berhormat Subang Jaya dan dianggotai oleh 7 orang semua ya dalam Jawatankuasa ini. Tahniah. Kita bagi satu ucapan tahniahlah kepada mereka ya dan saya telah meneliti cadangan-cadangan ini dan sebahagiannya kita telah sedang usahakan dan sebahagian lagi tentu dah kita akan beri perhatian untuk dilaksanakan cuma saya hendak komen di sini ada beberapa perkara yang telah ditimbulkan yang boleh kita bantu untuk memperbaiki lagi cadangan- cadangan ini.
Baru-baru ini dalam Mesyuarat Lembaga Urus Air Selangor satu badan bawah Kerajaan Negeri yang bertanggungjawab sepenuhnya mengenai pengurusan air mentah. Jadi air ini dua komponen, air mentah dan air terawat. Air mentah ini di bawah pengurusan Lembaga Urus Air Selangor. Jadi kita telah meminta Lembaga Urus Air Selangor
melaksanakan apa yang kita panggil sebagai kajian Integrated Water Resources Management iaitu Kajian Pengurusan Sumber Air Bersepadu kerana apa kita dapati selama ini kajian-kajian mengenai sumber air ini dibuat secara adhoc, terputus dan tidak melihat keseluruhan sistem pengurusan sumber air di negeri ini. Itu kita telah minta dan kalau kita perhatikan sekarang ini, kita hujan bila time air hujan banyak, banjir, waktu lain pula air turun di tempat yang kita tak mahu, itu natural begitu. Jadi kita kena uruskan sumber air ini supaya dia, dia turun di mana sekalipun, daripada sumber mana sekali pun perlulah kita manfaat sebaik mungkin. Ini yang menjadi satu cabaran yang besar supaya airnya tidak turun, kalau banyak dari Klang ke Shah Alam, pergi ke Sungai Klang masuk laut. Kita tak manfaatkan sebab itu di Negeri Selangor adalah negeri paling awal untuk, bagi saya peluang sekejap, saya panjang sikit. Sebab itu apabila kita laksanakan ROS atau pun River of Storage ini, simpanan air di kawasan hiliran sungai merupakan satu langkah yang sangat bijak dan terbukti hari ini bahawa langkah yang dibuat oleh Kerajaan Negeri Selangor itu sebenarnya banyak membantu dari segi pengurusan air di Negeri Selangor. Ini antara perkara-perkara yang kita sedang teliti dalam kajian ini untuk melihat sumber air kita datang dari mana dan ke mana perginya air ini. Tak kiralah dari dulu ke hilir atau pun sumber dari air tanah sekalipun kita akan uruskan secara bersepadu untuk mengelakkan, mengurangkan, meminimakan banjir dan dalam masa yang sama menjaga supaya bekalan air kita akan terjamin untuk masa-masa yang akan datang.
Ini merupakan langkah penting yang kita buat untuk memastikan kelestarian sumber bekalan air Negeri Selangor. Yang khususnya hari ini berhubung dengan isu pencemaran saya sendiri mempengerusikan jawatankuasa tertinggi berhubung dengan masalah pencemaran air yang menjadi gangguan dan kalau boleh kita perhatikan betul- betul. Dia banyak berkait dengan pencemaran bau yang kalau ikut dari statistik dan pencemaran bau ini adalah yang sangat sukar untuk kita kawal kerana tidak ada lagi alat moden censor dan sebagainya yang boleh mengesan bau. Jadi sebab itu kena ada yang paling ada paling mudah yang kita boleh pakai yang ada hidung manusia. Maknanya kena ada orang hidung duduk situ untuk mengesan bau ini. Ini berlaku di Bukit Mahkota yang kes paling berat iaitu di loji IWK di mana pembuangannya, pencemaran bau ini dan sebagaimana yang disebutkan oleh jawatankuasa juga tak semua loji-loji IWK ini yang beroperasi 24 jam dari segi manusia ya dan ini menjadi yang isu dan kita telah berbincang dengan pihak IWK dengan pihak Jabatan Alam Sekitar bagaimana kita dapat meminimakan, dan satu lagi isu yang menjadi masalah juga kes-kes yang pembuangan ini dilakukan oleh orang dalaman sendiri tanpa pengetahuan pihak pengurusan. Ini pun kita dapat tangkap beberapa kes lori yang daripada IWK untuk membuang sisa-sisa ini di dalam kawasan sistem saliran atau pun kumbahan IWK, ini pun kita pernah berlaku dulu. Jadi kes maksud saya ini kalau berlaku kes-kes yang emergency ini, maka Yang Berhormat EXCO Alam Sekitar akan mengendalikan tapi dari segi pelaksanaan program jangka panjang, jangka pendek untuk melaksanakan sistem pemantuan untuk menjaga
pencemaran, ini memang di bawah jabatan infra. Jadi ini yang kita lakukan dan saya ingin menyebut juga di sini bahawa sedikit sebab ada yang ditimbulkan tadi oleh Yang Berhormat Kota Anggerik bahawa tentang isu Air Selangor. Kita kena faham bahawa Air Selangor ini Kerajaan Negeri baru ambil alih setahun. Baru setahun kita ambil alih yang mana sebelum ini telah difaraidkan, dipecah-pecahkan oleh kerajaan dulu menyebabkan pemisahan antara pembekal yang merawatnya lain, itu pun ada banyak syarikat, kemudian yang menguruskan penghantaran lain orangnya dan menyebabkan aspek teknikal dari segi loji rawatan dan bekalan paip kita tidak diurus dengan baik dan sekarang kita dah ambil alih, kita buat teknikal audit, kita dapati banyak kelopongan. Sebagai contohnya di SSP3 yang sekarang ini kita baru selesai berjadual ini. Kita dapati bahawa bagaimana yang teknikal, yang aspek ini dari segi kapasiti pengeluarannya yang disebut itu kita dapati tidak memenuhi sebenarnya. Terpaksa kita buat upgrading untuk mencapai kapasiti yang telah diputus dalam reka bentuk. Ini menyebabkan gangguan- ganguan yang akan berlaku dan akan menyebabkan kita kerugian banyak kerana kena betulkan aspek-aspek teknikal ini dan kita akan mengelak semaksima yang mungkin sebarang gangguan yang berjadual ini tetapi tidak dapat tidak terpaksa dibuat kalau tidak dia akan menyebabkan masalah bekalan air yang lebih besar pada masa-masa yang akan datang.
Saya di pihak kerajaan kita berbincang, kita tidak akan saja-saja buat jadual tugas ini kecuali tidak ada pilihan lain terpaksa kita lakukan dalam proses ini. Ini yang kita terpaksa buat dan kita terpaksa bersabar banyak. Saya faham memang ada isu-isu yang ditimbulkan dan terpaksa hadapi bagi menjamin kelestarian atau pun kemampanan sistem bekalan air kita jauh lebih baik di masa akan datang belanjakan RM 30 Bilion dalam masa 30 tahun ini dan tahun depan saja 3 bilion kita akan belanjakan untuk menaiktaraf segala keperluan sistem bekalan air kita, banyak kita akan gunakan untuk membaiki kebocoran untuk nak upgrade teknikal, aspek-aspek teknikal dan juga untuk memperbaiki sekarang ini dah turun pada 30% awal dulu sekarang 29% dan saya juga nak beri makluman pada Banting tadi , sebenarnya tidak benar untuk menyatakan loji rawatan air Semenyih tidak begitu efektif kerana dia usang. Sebenarnya bukan itu, sebenarnya loji rawatan air Semenyih antara yang terbaik, kapasiti dia masa kita nak reka bentuk dia hanya untuk 650 juta sehari. Sebenarnya sekarang beroperasi 9%-25% lebih daripada kapasiti dia yang ada reka bentuk menunjukkan kekuatan kepada loji rawatan air di Semenyih yang masalah di Semenyih ini bukan masalah loji rawatan, masalah pencemaran. Pencemaran pula bukan dari tempat kita daripada Negeri Sembilan, ini kalau saya sebut orang Negeri Sembilan marah pula tapi hakikatnya begitu. Air daripada Sungai Labu iaitu salah satu anak sungai pada sungai Semenyih yang menyalurkan dan kita telah membuat bantahan kepada Kerajaan Negeri Sembilan secara rasmi minta dia baiki supaya tidak berlaku pencemaran di Sungai Semenyih dan Sungai Semenyih ini memang membekalkan air..